རྒྱ་རི་བློ་གྲོས་རྒྱལ་མཚན་ལགས་ནས་ལོ་ངོ་མང་པོའི་རིང་གྲུབ་འབྲས་ཐོན་མིན་ལ་མ་ལྟོས་པར་བོད་མི་རིགས་སྤྱི་དང་བྱེ་བྲག་བཙན་བྱོལ་བོད་མིའི་ཆེད་ཕྱག་ལག་སྣ་མང་གནང་ཡོད་པ་བསྙོན་དུ་མེད་ལ།བཙན་བྱོལ་སྒྲིག་འཛུགས་གསར་སྐྲུན་གྱིས་མཚོན་ཆེས་དཀའ་སྡུག་གི་སྐབས་སུ་སྐུ་ངལ་མང་དུ་བསྐྱོན་ཡོད་པའང་བོད་མི་རྣམས་ཀྱིས་བརྗེད་མི་རུང་བ་ཞེ་གཅིག་ཡིན།རེད་དེ།ཚེ་མཇུག་ཏུ་༸གོང་ས་སྐྱབས་མགོན་ཆེན་པོ་མཆོག་གིས་ཡིད་ཆེས་བློས་འགེལ་བྱས་པ་ཆུར་བསྐྱུར་ཏེ་མི་རིགས་དང་རྒྱལ་ཁབ་གཞན་པས་བརྩེ་བའི་ཕྱག་རིང་བརྐྱངས་ཏེ་བཙན་བྱོལ་བོད་མི་རྣམས་ལ་རྒྱུ་འབྱོར་གྱི་རོགས་མགོན་ཕོན་ཆེ་གནང་བ་སྒེར་གྱི་ལྐོག་ཟ་བྱས་པའི་གནད་དོན་ཡང་སྤྱི་ཚོགས་ནང་ཁྱབ་བཞིན་ལྟར་ན།ཁོང་གིས་སྐུ་ཚེའི་སྟོད་ཀྱི་མཛད་པ་དག་ལ་འདག་དཀའ་བའི་ནག་ཐིག་ཅིག་ཏན་ཏན་ཕབ་འདུགཁོང་ནི་སྤྱིར་བཏང་གི་མི་ཞིག་དང་ཡེ་མི་འདྲ་སྟེ།༸གོང་ས་སྐྱབས་མགོན་ཆེན་པོ་མཆོག་གིས་གཅེས་ཤིང་བསྐྱངས་ཏེ་ཁོང་གི་སྐུ་དང་གསུང་གི་ཚབ་ཏུ་བཞག་ཡོད་པས་སོ།བྱེད་ཙང་།འདིའི་ཐད་ནས་མི་ཧ་ཅང་མང་པོ་ཞིག་ཁོང་ལ་བློ་ཕམ་དང་ཡིད་ཆད་བྱུང་ཡོད་པའང་བརྗོད་མེད་ཡིན།ད་ནི་ཁོང་གི་མི་ཚེ་དང་འབྲེལ་བའི་ལོ་རྒྱུས་ཤིག་ཀྱང་སྤྱི་ཚོགས་ཐོག་སླེབས་ལ་ཡོད་འདུག་མོད།ངས་བསམ་ན་འདི་ཡང་སྐུ་ངོ་འཇུ་ཆེན་གྱི་ལོ་རྒྱུས་དང་འདྲ་བར་དོན་དངོས་མ་ཡིན་པའི་གནད་དོན་མང་པོ་ཞིག་གིས་སྤྱི་ཚོགས་འདི་དཀྲུག་དཀྲུག་གཏོང་བྱེད་ཅིག་ཏུ་འགྱུར་སྲིད།དེ་མིན་རང་དབང་གི་སྤྱི་ཚོགས་ཤིག་གི་ནང་དུ་བདེན་པ་དང་དོན་དངོས་སྨྲ་བར་གང་དང་ཅི་ལ་འཇིགས་དགོས་ཨང་།